As arainas (Araneae) son uns artropodos queliceratos respiradors d'aire que tienen ueito garras, y quelicers modificatos en catirons capables d'inchectar vereno. As arainas viven en totz os continents fueras de l'Antartida, y s'han establito en quasi totz os nichos ecolochicos, fueras d'a mar y l'aire. En 2008 s'heban descrito alto u baixo belas 40.000 especies d'araina y 109 familias. Manimenos, existe un debate adintro d'a comunidat scientifica sobre como calerba clasificar totz os cheneros, como contrimostra o feito de que s'haigan publicato más d'una vintena de clasificacions dende l'anyo 1900.